Diari Oficial de la Generalitat Valenciana


Sumari del DOGV 4894, del 30-11-2004 (2004/12488)

RESOLUCIÓ de 9 de novembre de 2004, del director general d'Investigació i Transferència Tecnològica, per la qual s'adjudiquen ajudes per a accions especials de I+D.
--------------------------------------------------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/12639


Organisme emissor
:   Conselleria d'Empresa, Universitat i Ciència

Tipus de document
:   Resolució

RESOLUCIÓ de 9 de novembre de 2004, del director general d'Investigació i Transferència Tecnològica, per la qual s'adjudiquen ajudes per a accions especials de I+D. [2004/12818]
  
D'acord amb l'organització de l'administració de la Generalitat, establerta pel Decret 131/2004, de 27 d'agost, del Consell de la Generalitat, pel qual es determinen el nombre i denominació de les conselleries amb competències executives en què s'organitza l'administració de la Generalitat (DOGV del 30 d'agost), i d'acord amb les funcions establertes per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el títol VII del Decret 8/2004, de 3 de setembre, del president de la Generalitat, mitjançant el qual s'assignen competències a la Presidència de la Generalitat i a les conselleries amb competències executives (DOGV del 6 de setembre).
  
D'acord amb les funcions establertes per a la Direcció General d'Investigació i Transferència Tecnològica, de la Secretaria Autonòmica d'Universitat, Ciència i Tecnologia, de la Conselleria d'Empresa, Universitat i Ciència, en el Decret 184/2004, d'1 d'octubre del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV del 6 d'octubre).
  
Per l'Orde de 10 de maig de 2004, del conseller de Cultura, Educació i Esport (DOGV núm. 4.771, de 9 de juny), es van convocar les ajudes per a accions especials de I+D per a l'exercici 2004.
  
Per Resolució de 5 de novembre de 2004, del director general d'Investigació i Transferència Tecnològica, es van designar els vocals de la comissió d'avaluació que preveu l'orde. Reunida esta comissió el 8 de novembre, va fer l'estudi científic i la viabilitat de les propostes rebudes fins el dia 30 d'octubre, i es va elevar la proposta de resolució al director general.
  
La base 8 de l'annex I de l'Orde assenyala que finalitzat el procés de selecció, la concessió o la denegació de les ajudes es realitza per mitjà de resolució o resolucions del director general d'universitats i Investigació, amb l'orde que la resolució o les resolucions d'adjudicació es publiquen en el Diari Oficial de la Generalitat Valenciana.
  
En virtut de tot això, resolc:
  
Primer
  
Adjudicar les ajudes per a accions especials de I+D per a l'exercici 2004, que s'indiquen en l'annex, a les entitats beneficiàries i en les quanties que s'hi indiquen.
  
Segon
  
Notificar a les entitats beneficiàries la resolució de les ajudes, amb indicació dels termes i de les condicions de la dita concessió. Les entitats beneficiàries tenen l'obligació de complir les obligacions i les normes de justificació previstes en la convocatòria.
  
Tercer
  
Publicar la present resolució en el Diari Oficial de la Generalitat Valenciana.
  
D'acord amb el que disposen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs potestatiu en reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant del mateix òrgan que ha dictat l'acte, en el termini d'un mes comptador des de l'endemà de la publicació de la present resolució.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació de la present resolució.